Oleme Superhandsis viimased kaks aastat pakkunud erinevaid mini-ilmajaamasid ning pinnaseandureid põllumajanduse efektiivistamiseks ja taristuhoolduse paremaks planeerimiseks. Traditsiooniliste pinnaseandurite paigaldamine on tihti tülikas, aeganõudev ning kaablite tõttu piiratud võimalustega. Sellest ning ka partnerite tagasisidest tulenevalt oleme juba pikalt planeerinud juhtmevaba ja äärmiselt väikeste mõõtmetega pinnaseanduri arendust.
#000001
Tallinna tehnikaülikooli Thomas Johann Seebecki elektroonikainstituudi kaudu jõudis meieni info, et rahvusvaheline keemiafirma Bayer on tulnud välja võistlusega maisitera mõõdus juhtmevaba mullatemperatuuri ning -niiskuse anduri loomiseks. Esitasime Bayerile oma nägemuse, kuidas antud ülesannet võiks lahendada ning pääsesime finaali (TOP 7 sekka), kus meiega konkureerisid peamiselt ülikoolid, aga ka iduettevõtted ning rahvusvahelised suurettevõtted Saksamaalt, USAst, Austraaliast ja Kreekast.
#000002
Meie lahenduseks oli juhtmevaba andur, mis toimib koos meie mini-ilmajaamadega. Juhtmevaba andur iseenesest pole üleliia suur innovatsioon, kuid võistlusest tulenev nõue (maisiteraga võrreldav suurus) seab äärmiselt suured piirangud
#000003
Kuna nende ülesande lahendamine ühtib äärmiselt hästi Superhandsi võtmekompetentsidega, leidsime sobiva tehnilise kompromissi ning suutsime mõõtmetele ja teistele võistluse kriteeriumitele vastava lahenduse luua.
#000004
Andur kasutab andmete edastamiseks Bluetooth-tehnoloogiat, mille leviulatuseks on esialgu 10 m (tulevikus võimalik kuni 100 m) ning aku eluiga hetkel 12 kuud.
#000005
Lisaks lõime võistluse tarbeks ka andmete visualiseerimis- ja analüütikaplatvormi ning täiendasime meie olemasolevaid mini-ilmajaamasid.
#000006
Nädalase katseperioodi jooksul Saint Louises (USAs) püsisid andurid kenasti töökorras Head tulemused mõõteparameetrite täpsuses ja kvaliteedis Külvikatsel oli meie andur üks kahest (kokku 7), mida masinaga nõuetekohaselt külvata õnnestus Kokkuvõttes saavutasime auhinnalise 2. koha Lisaks saime suures koguses uusi teadmisi ja kasulikke kontakte
#000007
Kasutada auhinnaraha ja kogemusi andurite edasiseks arenduseks
Leida täiendavaid rakendusvaldkondi antud tehnoloogiale
Pakkuda andureid lõppklientidele Eestis ja mujal Euroopas
#000009
Leave a Reply Cancel Reply
#000011